ÅRSMØTE

I

OTTA IDRETTSLAG – klubbhuset

Mandag 18. mars kl 1900.

Hovedsponsor: Spb 1

ÅRSMØTE 2024 – for året 2023:

DAGSORDEN:

1. Godkjenning av innkalling / saksliste.
2. Godkjenning av de stemmeberettigede.
3. Valg av møteleder, referent og to til å signere protokoll
4. Årsberetning 2023, v/ (daglig leder)
5. Handlingsplan 2024– for Otta il. (v/daglig leder)
6. Regnskap 2023(v/ Meire)
7. Budsjett 2024 (v/ Meire)
8. Gruppene og Otta - cup går igjennom sitt område.
9. Informasjonssaker:

* Avtaler (orienteringssak) v/leder fotball og håndball

Saker: 10 a – Klubbhåndbok v/ Rune Bjørnsrud

10 b – Vedtekter v/ Rune Bjørnsrud

10c - Lovnorm v/ Rune Bjørnsrud

10d – Reduserte aktivitetsavgifter v/ Thor Myrum

1. Valg:

**4. Årsberetning for styret i Otta il gjennom 2023 til årsmøte 18.03.2024**

Styret har hatt slik sammensetning:

Leder : Kitt Heidi Telebond

Nestleder : Sigrid Svanborg

Kasserer / sekretær : Kombinert med nestleder

Styremedlem : Torgeir Holen

Vararepresentant :Thor Myrum

Vararepresentant : Rune Bjørnsrud

Fotball : Steinar Mæhlum

Håndball : Marthe Gjul

All idrett : Charlotte Lunde

**Aktive grupper i Otta il:**

Svømming : Merethe Witsøe Næprud

Trim : Anders Teigen

Turn : Ligger nede for øyeblikket.

**4. Resultat i 2023: ( daglig leder informerer)**

1. I 2023 kom det i gang med skisser og klargjøring av budsjett for å realisere utvendig lagerbygg for utstyr som brukes på anlegget. "Garasje" til plentraktor, er innbefattet her. Eksisterende lager skal rives.
2. Utendørs håndballbane er gjerdet inn og merket opp for ny racketsport.
3. Utarbeidet standardiserte avtaler for tillitsvalgte i gruppene.
4. Ferdigstillelse av klubbhåndbok.
5. Reduksjon av aktivitetsavgift.
6. Økonomi i laget.
7. Anlegget OTTA IL
8. Otta cup i 2 haller. Investert i utstyr for ca 200 000.Varige midler.
9. Bidra til å realisere sandvolleyballbane sammen med innlandet fylke. Innbefatter gangvei fra vdg skole til klubbhus.
10. Otta il drifter utleiekalender haller for Sel kommune og leverer fakturagrunnlag.

Leder Sel IR informerer: (Styreleder Rune Bjørnsrud)

* Gjennomgang av gjennomførte oppgaver i 2023.
* Klatrevegg (erstattet den som var tatt ned )lagt inn i plan for anlegg.
* Sel IR har vært i Sel kommunestyre høsten 2023 og presentert hva de jobber med.
* Løsning med sekretær etter at kulturkonsulent Mette Josten sluttet sommer 2023.
* Fordeling av LAM – lokale aktvivitetsmidler
* Gjennomført oppfølging spillemiddelsøknader.

**5. Handlingsplan 2024: (daglig leder informerer)**

* Ferdigstillelse av utelager.
* Revisjon: Signere ny avtale med Mona og Steinar Grønn, for perioden 2023 – 2025. De godtgjøres med kr 6500,- hver.
* Skileik anlegg Nyhusom i samarbeid med destinasjon Otta og Sel kommune**.**
* Gjøre siste finpuss på anlegget.
* Påbegynne gradvis oppussing klubbhus inne.
* Få innarbeidet Rubic connect hos alle tillitsvalgte og utøvere.
* Videreutvikle Otta cup basert på 2023 arr.

**6. Regnskap 2023:**

Orientering V/Meire.

**7. Budsjett 2024.**

Orientering V/Meire.

1. **Innspill fra gruppene og Otta – cup.**
2. **Informasjonssak:**

* Reduserte aktivitetsavgifter (informasjon v/ leder fotball og håndball)

1. **Saker:**

**10a.Klubbhåndbok:**

Årsmøte i Otta IL 2023, der styret fikk fullmakt til å ferdigstille klubbhåndboka og legge den fram på årsmøte for behandling i 2024.

Klubbhåndbok (bakgrunnshistorie)

Oppstart av oppbygging klubbhåndbok er fra årsmøte 2022. Første del var å fullføre redigering av stillingsbeskrivelsen til daglig leder, slik at den evt kunne komme opp til behandling på ekstraordinært årsmøte i juni eller august 2023. Det møte vart ikke avholdt. Den ferdige beskrivelsen ville kunne bli brukt fram til årsmøte 2023, og bli tatt opp til godkjenning da.

Klubbhåndbok – arbeidet ble lagt fram til årsmøte 2023 som en informasjonssak om hva håndboka inneholder. Styret var av den oppfatning at det er viktig at håndboka blir tatt i bruk, slik at en kan se om det er ting som må forandres, før den blir tatt opp som ordinær sak på årsmøte i 2024.

Det har vært lite innspill til klubbhåndboka gjennom 2023, og den blir nå lagt fram som sak på årsmøte.

Innstilling til årsmøte 18.03.2024:

Klubbhåndboka blir godkjent slik den foreligger, og blir evaluert ila 2 år.

Vedtak årsmøte 18.03.24:

Gjeldende klubbhåndbok godkjennes for to år.

**10b: Reviderte vedtekter for Otta IL:**

Vedtektene er revidert i tråd med ny klubbhåndbok.

Innstilling til årsmøte:

Årsmøte i OTTA IL godkjenner reviderte vedtekter for OTTA IL.

Vedtak på årsmøte:

Årsmøte i Otta IL godkjenner de reviderte vedtektene.

**10c.: Revidert lov norm.**

Lov norm for idrettslag var oppe til gjennomgang på styremøte 5 februar 2024.

Ligger ved som vedlegg til denne saken.

**Innstilling til årsmøte:**

Lov normen blir godkjent av årsmøte i OTTA IL:

**Vedtak:**

Lov normen godkjennes av OTTA IL sitt årsmøte 18.03.2024.

**10 d: Reduserte aktivitetsavgifter.**

Det har vært arbeidet med å redusere kostnadene for å kunne være med på aktiviteter i regi av OTTA IL. Dette er ett populært grep å ta, da det gir seg positive utslag for den enkelte utøver.

Så lenge som hovedlaget har bra økonomi, er dette en mulighet å kunne gjøre. Det er i utgangspunktet ikke i hovedlaget at pengene skal være, men brukes ute i gruppene.

Det vil ikke kunne settes opp en fasit på hvor ofte og hvor mye som skal bli redusert, men gjeldende styret har denne muligheten.

**Innstilling til årsmøte:**

Ber om at årsmøte slutter seg til at gjeldende styre kan gjennomføre slike reduksjoner, når de ser at det er mulighet til det.

**Vedtak:**

Årsmøte slutter seg til innspillet fra styret, og gir styret fullmakt til å gjennomføre slike tiltak.

1. **Valg:**

Vil få rette en stor takk til alle som har vært med på å utvikle OTTA IL gjennom 2023. Det er fortsatt viktig at dugnadsånden lever.